b'\n_START_ARTICLE_\nDolina zelenega zlata\n_START_PARAGRAPH_\nDolina zelenega zlata je turisti\xc4\x8dni projekt z namenom predstavitve turisti\xc4\x8dne ponudbe v Spodnji Savinsjki dolini. Samo ime je sopomenka omenjene doline, ki je poznana po hmelju, ki se mu re\xc4\x8de tudi zeleno zlato._NEWLINE_To je projekt, ki povezuje dogajanje v \xc5\xa1estih ob\xc4\x8dinah Spodnje Savinjske doline in \xc5\xa1ir\xc5\xa1e. Poleg turisti\xc4\x8dne lahko v ponudbi projekta najdemo \xc5\xa1e hmeljarsko, pivovarni\xc5\xa1ko in drugo dedi\xc5\xa1\xc4\x8dino ter naravne znamenitosti, arheolo\xc5\xa1ke spomenike in muzeje, kulturne, zgodovinske in druge znamenitosti. Pomemben sestavni del projekta so prireditve kot na primer: postavljanje hmeljevk, obiranje hmelja na star na\xc4\x8din, Dan hmeljarjev, hmeljarski \xc2\xbblikof\xc2\xab, pohod po hmeljski poti ter vsakoletni izbor hmeljskega stare\xc5\xa1ine in hmeljske princese. Spodnja _NEWLINE_Savinjska dolina ponuja obiskovalcem tudi \xc5\xa1tevilne \xc5\xa1portne aktivnosti med katerimi najdemo kolesarjenje, pohodni\xc5\xa1tvo, plezanje, konjeni\xc5\xa1tvo in padalstvo, smu\xc4\x8danje, plavanje v poletnih mesecih, paint ball, jogging. Nastanitvene in gostinske zmogljivosti skupaj \xc5\xa1tejejo 368 le\xc5\xbei\xc5\xa1\xc4\x8d v hotelih, gosti\xc5\xa1\xc4\x8dih in planinskih domovih ter 130 v kampih. Gostinske kapacitete so v dolini dobro razvite in skupaj razpolagajo s 3.578 sede\xc5\xbei.'